EkBass/fiwiki-20250220-pages-articles huggingface dataset:
Johan Strömberg (valtiopäivämies)

Johan Strömberg (26. heinäkuuta 1839 Tammela – 8. maaliskuuta 1916 Hämeenlinna) oli suomalainen suutarimestari, kauppias ja valtiopäivämies. Strömberg muutti nuorena suutarinoppilaana Hämeenlinnaan, opiskeli ammattia Pietarissa ja perusti oman suutarinliikkeen Hämeenlinnaan 1860-luvulla. Hänellä oli liikkeen yhteydessä myös kumitavarakauppa, liikettä hän piti aina vuoteen 1908 asti. Strömberg oli Hämeenlinnassa kaupunginvaltuusmies yli 30 vuotta ja sai ansioistaan taloustirehtöörin arvonimen. Hän oli porvarissäädyssä Hämeenlinnan edustaja valtiopäivillä 1888. ==Lähteet== Luokka:Suomalaiset käsityöläiset Luokka:Suomalaiset kauppiaat Luokka:Hämeenlinnan kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1839 syntyneet Luokka:Vuonna 1916 kuolleet
Getty Kaspers

Gertrude "Getty" Kaspers (s. 5. maaliskuuta 1948 Graz, Itävalta) on itävaltalaissyntyinen laulaja. Hän oli hollantilaisen yhtyeen Teach-Inin päälaulaja, joka voitti vuoden 1975 Eurovision laulukilpailun Tukholmassa kappaleella "Ding-a-dong". == Ura == Kaspers liittyi Teach-In-yhtyeeseen vuonna 1971. Yhtye menestyi Alankomaiden lisäksi myös kansainvälisesti. In The Summernight nousi listojen viidenneksi Etelä-Afrikassa ja kolmanneksi Belgiassa. Teach-In osallistui Alankomaiden euroviisukarsintaan Nationaal Songfestivaliin vuonna 1975. Viisijäseninen kansainvälinen tuomaristo valitsi yhtyeen voittajaksi kaksivaiheisen kilpailun jälkeen. Päälaulajana Kaspers avasi Tukholmassa järjestetyn vuoden 1975 Eurovision laulukilpailun ja voitti kilpailun 152 pisteellä. Euroviisuvoittonsa jälkeen yhtye nousi listojen kärkeen ympäri Eurooppaa. Teach-In kiersi ympäri Eurooppaa seuraavien kahden vuoden ajan, mutta tappiollisen Get On Board -albumin ja Rose Valley -singlen myötä yhtye hajosi vuonna 1978. Kaspers päätti jatkaa musiikkiuraansa sooloartistina taiteilijanimellä Getty. Kaspers esiintyy yhdessä Teach-Inin kanssa vuoden 2021 Eurovision laulukilpailussa finaalin väliaikanumerossa. == Yksityiselämä == Kaspers syntyi Itävallassa hollantilaiselle äidille ja itävaltalaiselle isälle. Hän puhuu sujuvasti englantia, hollantia ja saksaa. Vuonna 2011 Kaspersin aviomies menehtyi ALS-tautiin. == Lähteet == Luokka:Alankomaalaiset poplaulajat Luokka:Euroviisuvoittajat Luokka:Vuonna 1948 syntyneet Luokka:Elävät henkilöt
Carl Fredrik Tojkander

Carl Fredrik Tojkander (11. toukokuuta 1850 – 22. heinäkuuta 1901 Porvoo) oli suomalainen pankinjohtaja ja liike- ja valtiopäivämies. Tojkanderin vanhemmat olivat kirjuri Fredrik Tojkander ja Helena Fredrika Forsström. Tojkander kävi koulua Helsingissä ja toimi siellä ja Porvoossa kirjakaupan palveluksessa. Siirryttyään sitten ensin puutavaraliikkeen palvelukseen hän perusti Porvooseen oman asioimisto-, puutavara- ja laivanvarustusliikkeen. Tojkander oli myös sahanomistaja ja Pohjoismaiden Osakepankin Porvoon konttorin johtaja 1881–1898, samoin kuin Hollannin varakonsuli. Hän oli Porvoon kaupunginvaltuuston jäsen 1878–1898 ja toimi myös valtuuston puheenjohtajana. Tojkander oli porvarissäädyssä Porvoon edustaja valtiopäivillä 1888. ==Lähteet== Luokka:Suomalaiset pankinjohtajat Luokka:Suomalaiset liikemiehet Luokka:Porvoon kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1850 syntyneet Luokka:Vuonna 1901 kuolleet
Avokadoöljy

Avokadoöljy on syötävä kasviöljy, jota saadaan avokadojen hedelmämallosta puristamalla. Sitä voidaan käyttää ravinnoksi sellaisenaan, tai ruoanlaitossa. Puhdistetun avokadoöljyn savupiste on 270 °C, mikä on korkeimpia ruoanlaittoon käytettävillä rasvoilla ja kasviöljyillä. == Koostumus == Avokadoöljy sisältää runsaasti E-vitamiinia ja kertatyydyttymättömiä rasvahappoja. Sen rasvahappokoostumus muistuttaa oliiviöljyä, ja se sisältää paljon oleiinihappoa. Tyypillisesti avokadoöljy on 76% kertatyydyttymättömiä (oleeiini- ja palmitoleiinihappoa), 12% monityydyttymättömiä (linoli- ja linoleenihappoja) ja 12% tyydyttyneitä (palmitiini- ja steariinihappo) rasvoja. == Käyttö == Avokadoöljyä käytetään kosmetiikassa, koska se imeytyy ihoon nopeasti ja hyvin. Kosmeettisiin tarkoituksiin öljy erotetaan korkeassa lämpötilassa liuottimien avulla. Puhdistamisen jälkeen tuloksena on hajuton keltainen öljy. Syötäväksi tarkoitettu kylmäpuristettu avokadoöljy on yleensä puhdistamatonta, jolloin se säilyttää avokadolle luonteenomaisen tuoksun ja värin. Avokadoöljy sopii kaikkeen korkeassa lämpötilassa tapahtuvaan ruoanlaittoon, kuten leivontaan, wokkaamiseen, uppopaistamiseen, grillaukseen ym. Se auttaa karotenoidien ja muiden ravinteiden imeytymisessä. == Lähteet == == Aiheesta muualla == * Fineli: Avokadoöljyn ravintosisältö *Food Component Database (FooDB): Avocado oil *National Center for Biotechnology Information (NCBI): Marcos Flores, Carolina Saravia, Claudia E. Vergara, Felipe Avila, Hugo Valdés and Jaime Ortiz-Viedma, Avocado Oil: Characteristics, Properties, and Applications, Molecules. 2019 Jun; 24(11): 2172 Luokka:Ruokaöljyt
Maastojuoksun maailmanmestaruuskilpailut 1975

Maastojuoksun maailmanmestaruuskilpailut vuonna 1975 järjestettiin Rabatissa, Marokossa 16. maaliskuuta, ja ne olivat kolmannet virallisen MM-arvon saaneet maastojuoksukilpailut. ==Mitalistit== ===Miehet=== Henkilökohtainen kilpailu Kultaa Hopeaa Pronssia Ian Stewart 35.20,0 Mariano Haro 35.21,0 Bill Rodgers 35.27,4 Joukkuekilpailu Kultaa Hopeaa Pronssia Uusi-Seelanti John Walker Euan Robertson David Sirl John Dixon John Sheddan Bryan Rose 127 4 5 25 26 33 34 Englanti Ray Smedley Grenville Tuck Bernie Ford Tony Simmons Trevor Wright Alan Blinston 198 7 14 37 39 50 51 Belgia Gaston Roelants Emiel Puttemans André Ornelis Eddy Rombaux Marc Smet Erik Gyselinck 211 10 16 21 45 57 62 === Naiset === Henkilökohtainen kilpailu Kultaa Hopeaa Pronssia Julie Brown 13.42,0 Bronisława Ludwichowska 13.47,0 Carmen Valero 13.48,0 Joukkuekilpailu Kultaa Hopeaa Pronssia Yhdysvallat Julie Brown Maggie Keyes Paula Neppel Doris Brown 44 1 11 15 17 Uusi-Seelanti Lorraine Moller Heather Thomson Anne Garrett Allison Deed 50 5 6 10 29 Puola Bronisława Ludwichowska Renata Pentlinowska Celina Magala Zofia Kolakowska 61 2 13 22 24 ==Lähteet== * IAAF World Cross Country Championships, 12.0km CC Men, Rabat Souissi Date: Sunday, March 16, 1975 * IAAF World Cross Country Championships, 4.2km CC Women, Rabat Souissi Date: Sunday, March 16, 1975 1975 Luokka:Vuoden 1975 yleisurheilu Luokka:Marokon yleisurheilu
Karl Fredrik Walle

Karl Fredrik Walle (21. lokakuuta 1841 Hamina – 30. huhtikuuta 1918 Lohja) oli suomalainen lääkäri ja valtiopäivämies. Wallen vanhemmat olivat rovasti Daniel Fredrik Walle ja Selma Augusta Alléen ja puoliso vuodesta 1875 Hanna Fredrika Grönfeldt (k. 1899). Walle tuli ylioppilaaksi 1859 ja valmistui filosofian maisteriksi 1864 ja lääketieteen lisensiaatiksi 1870, lääketieteen ja kirurgian tohtoriksi hän väitteli 1871. Walle toimi ensin lääkärinä useilla eri paikkakunnilla, Porin kaupunginlääkäri hän oli 1871–1891 ja Lohjan piirin piirilääkäri 1891–1915. Walle sai hovineuvoksen arvon 1890. Hän oli Porin kaupunginvaltuuston jäsen 1875–1882 ja 1884–1891 ja porvarissäädyssä Porin edustaja valtiopäivillä 1888 ja 1891.Ylioppilasmatrikkeli 1853–1899: Walle Karl Fredrik Viitattu 28.3.2021. ==Lähteet== Luokka:Suomalaiset lääkärit Luokka:Porin kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1841 syntyneet Luokka:Vuonna 1918 kuolleet
Anatoli Sofronov

Anatoli Vladimirovitš Sofronov (, 19. tammikuuta 1911 Minsk – 14. syyskuuta 1990 Moskova) oli venäläinen neuvostokirjailija. Anatoli Sofronov syntyi poliisivirkailijan perheeseen. Hän työskenteli toimittajana Donin Rostovissa ja suoritti kirjallisuuden tutkinnon vuonna 1937. Sofronov liittyi Neuvostoliiton kommunistiseen puolueeseen vuonna 1940 ja oli toisen maailmansodan aikaan sotakirjeevaihtajana. Sofronovin ensimmäinen runokokoelma ilmestyi vuonna 1934. Hän kirjoitti runojen lisäksi propagandistisia näytelmiä sekä komedioita, joista eräät olivat varsin suosittuja. Näytelmät V odnom gorode (”Eräässä kaupungissa”, 1946) ja Moskovalainen luonne (Moskovski harakter, 1948) saivat Stalin-palkinnot ja näytelmät Nasledstvo (”Perintö”) ja Uragan (”Rajumyrsky”) VSFNT:n valtionpalkinnon vuonna 1972. Sofronov työskenteli Ogonjok-lehden päätoimittajana vuosina 1953–1986. Hän kuului Neuvostoliiton kirjailijaliiton hallitukseen vuodesta 1954 ja oli yksi VSFNT:n kirjailijaliiton sihteereistä. ==Suomennettu teos== * Moskovalainen luonne. Radioteatteri, 1949. Suomen Työväen Teatteri, 1950. ==Lähteet== Luokka:Neuvostoliittolaiset kirjailijat Luokka:Venäläiset kirjailijat Luokka:Vuonna 1911 syntyneet Luokka:Vuonna 1990 kuolleet
Onni Syrjäniemi

Onni Kosti Syrjäniemi (5. kesäkuuta 1889 Haapajärvi – 10. syyskuuta 1962 Lake Worth, Palm Beach, Florida) oli amerikansuomalainen sanomalehtimies ja puhuja.Find A Grave : Onni Kosti Syrjaniemen hauta Palm Beach Memorial ParkissaGeni.com : Onni Kosti Syrjäniemi Syrjäniemen vanhemmat olivat talollinen Taneli Syrjäniemi ja Liisa Juhantytär Syrjäniemi. Hän opiskeli 1917–1918 Suomi Collegessa.Suomi College First 25 years of students Syrjäniemi toimi vakuutusasiamiehenä, kauppa-apulaisena ja itsenäisenä kauppiaana ennenkuin hän lähti lehtialalle. Hän oli toimittajana Pohjan Tähti -lehdessä 1918–1926, Amerikan Suomalainen -lehdessä 1926–1929, Kansan Lehdessä 1929–1934, Päivälehdessä 1934–1935 ja Lännen Suometar -lehdessä vuodesta 1935 alkaen. Hän osallistui Kalevan Ritarien toimintaan ja oli perustamassa raittius- ja kansallisseuroja. Syrjäniemi kävi puhujakiertueella Suomessa 1926 ja hän teki laajan puhujakiertueen Kanadaan vuonna 1931. Hän oli Chicagon maailmannäyttelyn Suomi-päivän juhlapuhujana vuonna 1933. 1930-luvun lopulla Syrjäniemi oli pitkällä puhekiertueella ja piti puheita muun muassa Delawaren siirtokunnan 300-vuotisjuhlien johdosta.Kunniaa!, Suomen Kuvalehti, 03.06.1939, nro 22, s. 30, Kansalliskirjaston digitaaliset aineistot Onni Syrjäniemen tytär oli Vampirana tunnettu näyttelijä Maila Nurmi. Veljensä oli laulaja Antti Syrjäniemi. == Lähteet == Luokka:Yhdysvaltalaiset toimittajat Luokka:Amerikansuomalaiset henkilöt Luokka:Vuonna 1889 syntyneet Luokka:Vuonna 1962 kuolleet
Albert Öberg

Johan Albert Eligius Öberg (26. helmikuuta 1850 Helsinki – 25. joulukuuta 1910 Pori) oli suomalainen juristi ja virka- ja valtiopäivämies. Öbergin vanhemmat olivat tullipäällysmies Johan Öberg ja Helena Sofia Lindroos. Öberg tuli ylioppilaaksi 1870, suoritti oikeustutkinnon 1875 ja sai varatuomarin arvon 1878. Hän oli tullinhoitaja Uudessakaarlepyyssä vuodesta 1887, Kokkolassa vuodesta 1892 ja Porissa 1897–1910. Öberg oli porvarissäädyssä Uudenkaarlepyyn edustaja valtiopäivillä 1888 ja Porin edustaja valtiopäivillä 1900.Ylioppilasmatrikkeli 1853–1899: Öberg Johan Albert Eligius Viitattu 28.3.2021. ==Lähteet== Luokka:Suomen suuriruhtinaskunnan virkamiehet Luokka:Suomalaiset juristit Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1850 syntyneet Luokka:Vuonna 1910 kuolleet
Piet Hein

Piet Hein (15. marraskuuta 1577 Delfshaven – 18. kesäkuuta 1629 Dunkirk), myös Piet Heyn tai Pieter Pieterszoon, oli alankomaalainen amiraali ja Alankomaiden Länsi-Intian kauppakomppanian johtaja, joka vuonna 1628 kaappasi Matanzasinlahden taistelussa Espanjan hopealaivaston lähellä Kuuban rannikkoa. Nuoruudessaan Hein joutui espanjalaisten vangiksi vuonna 1597 ja vietti neljä vuotta espanjalaisen aluksen kaleeriorjana. Hänet vapautettiin Espanjan ja Alnakomaiden vankienvaihdossa vuonna 1602. Sen jälkeen hänestä tuli kauppalaivan kapteeni, ja hän keräsi huomattavan omaisuuden. Vuonna 1621 hänestä tuli Hollannin Länsi-Intian kauppakomppanian johtaja. Hein sai vara- amiraalin arvon 1624, ja kolmen vuoden päästä hän kaappasi 22 portugalilaista laivaa Brasilian edustalla. Syyskuussa 1628 Hein asettui San Antonion niemen lähistölle Kuuban pohjoisrannikolle odottamaan Espanjan suuren hopealaivaston liikkeellelähtöä. Heinillä oli komennossaan 31 alusta ja 3 000 miestä. Hein hyökkäsi heti espanjalaisten kaljuunoiden kimppuun, kun ne ilmestyivät merelle. Hein kaappasi koko aarrelaivaston ja sai saaliikseen valtavat määrät kultaa, hopeaa, helmiä, puuta ja indigoa.Cochran 1973, s. 35–36 Saaliista pelkästään kullan ja ja hopean arvo oli 12 miljoonaa guldenia. Kaappaus oli merkittävä sotilaallinen ja taloudellinen voitto, joka takasi Alankomaiden tasavallalle riittävät varat taistelussa Espanjaa vastaan eteläisen Hollannin – nykyisten Belgian ja Luxemburgin – hallinnasta. Onnistuneen kaappauksen jälkeen Hein suunnitteli vetäytyvänsä eläkkeelle, mutta hänet kutsuttiin takaisin palvelukseen amiraalin arvoisena vuonna 1629. Hein sai komennettavakseen tasavallan koko laivaston tehtävänään hävittää Pohjanmereltä Dunkirkin merirosvot, jota toimivat Espanjan kuninkaan Filip IV:n laskuun. Heinin laivasto onnistui tuhoamaan merirosvot kesäkuussa 1629, mutta Hein itse sai surmansa taistelussa. == Lähteet == *Cochran, Hamilton: Karibian kaapparit ja merirosvot. Uusi kirjakerho, 1973. ISBN 951-638-022-0 === Viitteet === Luokka:Alankomaalaiset amiraalit Luokka:Vuonna 1577 syntyneet Luokka:Vuonna 1629 kuolleet
Johan Strömberg

Johan Strömberg -nimisiä henkilöitä ovat: * Johan Strömberg (1839–1916), suomalainen suutarimestari, kauppias ja valtiopäivämies * Johan Victor Strömberg (1863–1932), suomalainen arkkitehti * Johan Strömberg (1868–1952), suomalainen maanviljelijä ja RKP:n kansanedustaja.
Rendez-vous (EP)

Rendez-vous on eteläkorealaisen laulaja-lauluntekijä Im Hyunsikin ensimmäinen EP-levy. Albumin julkaisi Cube Entertainment 14. lokakuuta 2019. Albumin liveversio julkaistiin tammikuussa 2020. Fyysisen version lisäksi albumi julkaistiin useammassa musiikin suoratoistopalvelussa, kuten iTunesissa, Spotifyissä ja MelOnissa. == Tausta == Albumin teemana on avaruus. Albumi sisältää kuusi kappaletta: nimikkosinglen ”Dear Love” ja sen instrumentaaliversion sekä kappaleet ”Rendez-vous”, ”Docking” ”Black” ja ”Moonlight”. == Julkaisu == Cube Entertainment julkaisi 22. syyskuuta 2019 spoilerin Imin debyyttialbumille. Kuvassa nähtiin avaruuspukuun pukeutuneen henkilön nostavan sormensa kohti maailmankaikkeutta. Kuvaan oli kirjoitettu koodi "RD-V1102-3", joka osoittautui olevan salainen vihje Imin 2.-3. marraskuuta järjestetylle konsertille. Albumin julkaisusta ilmoitettiin virallisesti ensimmäisen kerran 24. syyskuuta 2019. Cube Entertainment julkaisi lokakuun alussa sarjan teasereita mainostaakseen albumia Rendez-vous. Albumin kappaleista julkaistiin esittelypätkät 8. lokakuuta. Seuraavina päivinä julkaistiin kaksi lyhyttä traileria kappaleen ”Dear Love” musiikkivideolle. Ensimmäisessä trailerissa Im nähtiin huutavan avaruudessa lähestyville kappaleille ja toisessa hänen nähtiin kohtaavan avaruudessa toisen, samankaltaisesti pukeutuneen tuntemattoman henkilön. == Promootio == Im esiintyi kappaleella ”Dear Love” useissa musiikkiohjelmissa kuten Show Champion (16. lokakuuta), Music Bank (18. lokakuuta) ja Inkigayo (20. lokakuuta). Im esitti kaikki albumin kappaleet loppuunmyydyssä soolokonsertissaan RENDEZ-VOUS, joka järjestettiin Buesquare iMarket Hallissa 2. ja 3. marraskuuta 2019. Im Hyunsik järjesti COEXissa Soulissa 9. marraskuuta 2019 ilmaisen ulkoilmatapahtuman "또 한번의 Rendez-vous" (suom. "Vielä yhden kerran Renzed-vous"), jossa esitti albumin Rendez-vous kaikkien kappaleiden lisäksi John Mayerin kappaleen ”Gravity”, Bart Howardin ”Fly Me to the Moon”, Van Morrisonin ”Moondance” sekä oman soolojulkaisunsa ”Swimming”. Im esitti kappaleen ”Dear Love” 12. tammikuuta 2020 KBS:n televisio-ohjelmassa "열린 음악회 (Open Concert)". == Kappaleet == == Kokoonpano == * Im Hyunsik - kaikki laulu; sanoitus (kaikki kappaleet); tuottaja (kaikki kappaleet); kertosäe (kaikki kappaleet); kitara (kappaleet 1, 2, 5); vaskipuhaltimet (kappaleet 1, 2, 5); rummut (kappaleet 1, 2, 5); tietokoneohjelmointi (kappaleet 1, 2, 5); syntetisaattori (kappaleet 1, 2, 5) * MosPick - tuottaja (kappaleet 3, 4) * Ferdy - kitara (kappaleet 3, 4) * Seon Youngjin - E.P (kappaleet 3, 4) * CUBEn harjoittelija - erikoiskertosäe (kappale 5) * Jukjae - kitara (kappale 5) == Listamenestys == Albumi sijoittui Gaonin albumilistan neljänneksi. == Lähteet == Luokka:Vuoden 2019 EP:t Luokka:Eteläkorealaiset albumit
Dagmar Edqvist

Dagmar Edqvist (1903 Visby, Ruotsi – 2000 Luulaja, RuotsiEdqvist Dagmar, Värmlands litteratur, viitattu 7.3.2021 ) oli ruotsalainen kirjailija. Hän kirjoitti viihteellisiä avioliittoromaaneja. Myöhemmin hänen aiheenaan oli historia, ja 1950-1960-luvulla hän kirjoitti viisi Afrikka-kirjaa, joissa vastakkain olivat heimoyhteisö ja länsimainen kulttuuri. ==Suomennetut teokset== * Angela Teresan talo (Angela Teresas gäster), suom. Kyllikki Hämäläinen, Helsinki: Otava 1954. Sarja: Otavan kirjakerho, 1952, 6 * Kohtalokas tapaus (Fallet Ingeborg Bremssen), suom. Lauri Kemiläinen, Helsinki: Otava 1938. Sarja: Nykyajan valioromaaneja, 2 * Kolme miestä ja Cecilia (Tre män och Cecilia"), Helsinki: Otava 1937. Sarja: Ota mukaan, 15 * Miehen toverina (Kamrathustru), suom. Toini Havu, Helsinki: Otava 1934. Sarja: Kymmenen uutta, 3 * Paratiisin portit (Paradisets portar ), suom. Kyllikki Villa, Helsinki: Otava 1957. Sarja: Otavan kirjakerho, 1957, 8 * Penelope ei odota (Penelope väntar inte), suom. Kyllikki Hämäläinen, Helsinki: Otava 1952. Sarja: Otavan kirjakerho, 1952, 10 * Salaisia sulkuja (Osynliga stängsel), Helsinki: Otava 1947. Sarja: Kymmenen kysyttyä, 2 * Sydän etsii hätäsatamaa (Hjärtat söker nödhamn), suom. Tuulikki Routamo, Helsinki: Otava 1948. Sarja: Otavan 10-sarja, 1 * Säveliä pimeydessä (Musik i mörker), suom. Sirkka Rapola, Helsinki: Otava 1949. Sarja: Otavan kirjakerho, 1949, 3 * Toinen avioliitto (Andra äktenskapet), suom. Aukusti Simojoki, Helsinki: Otava 1941 Sarja: Nykyajan valioromaaneja 4 * Tulikärpäset (Eldflugorna), suom. Kyllikki Hämäläinen, Helsinki: Otava 1966. Sarja: Lukurengas, 3, 10 * Tumma sisar, suom. Kyllikki Hämäläinen, Helsinki: Otava 1962. Sarja: Otavan kirjakerho, 1962, 5 * Varjo lyhenee (Skuggan blir kortare), suom. Kyllikki Villa, Helsinki: Otava 1959. Sarja: Romaaneja aikamme ihmisistä, 2 ==Lähteet== ==Aiheesta muualla== Luokka:Ruotsalaiset kirjailijat Luokka:Vuonna 1903 syntyneet Luokka:Vuonna 2000 kuolleet
J. T. Hanho

Juho Teofilus Hanho (14. kesäkuuta 1879 Ruovesi – 30. huhtikuuta 1960 Helsinki) oli suomalainen filosofian tohtori ja tilastovirkamies.Ylioppilasmatrikkeli 1900, matrikkelinumero 26747 Hanhon vanhemmat olivat talollinen, valtiopäivämies Juho Heikki Ala-Hanho ja Johanna Antintytär Hörtsänä. Hän pääsi ylioppilaaksi Hämeenlinnan lyseosta vuonna 1900 ja hän valmistui Helsingin yliopistosta filosofian kandidaatiksi 1906, filosofian maisteriksi 1907 sekä filosofian lisensiaatiksi ja tohtoriksi 1915. Hanho oli sosiaalihallituksen tilasto–osaston 1. aktuaarina 1920–1923, tilastollisen päätoimiston sosiaalitilastollisen osaston 1. aktuaarina 1923–1928 ja sosiaaliministeriön sosiaalitutkimus– ja tilastotoimiston yliaktuaarina 1928–1929. Viimeksi hän oli Tilastollisen päätoimiston yleisen osaston johtajana 1929–1944.Wikiaineisto : Kuka kukin oli 1961 == Julkaisuja == Nimellä J. T. Hanho: * Kaarle Aksel Gottlund Ruotsissa. 1905 * Tutkimuksia Suomen metsätalouden historiasta 19-vuosisadalla 1, Sahateollisuudesta ja sahantuotteiden viennistä 1840- ja 1850-luvuilla, Helsingin yliopiston väitöskirja. Suomen metsänhoitoyhdistys, Helsinki 1915 * Suomen oppikoululaitoksen historia 1, Ruotsin vallan aika. WSOY 1947 * Suomen oppikoululaitoksen historia 2, 1809-1872. WSOY 1955 == Lähteet == == Aiheesta muualla == * J. T. Hanho : Piirteitä Suomen sahateollisuudesta 1840- ja 1850-luvuilla, Historiallinen Aikakauskirja, 01.01.1912, nro 5, s. 21, Kansalliskirjaston digitaaliset aineistot Luokka:Suomalaiset virkamiehet Luokka:Vuonna 1879 syntyneet Luokka:Vuonna 1960 kuolleet
Ranskan demokratian unioni

Ranskan demokratian unioni (ranskaksi: Union pour la démocratie française, UDF) oli Ranskassa keskustaoikeistolainen poliittinen puolue. Se perustettiin vuonna 1978 vaaliliittoumana tukemaan presidentti Valéry Giscard d'Estaingia vuoden 1981 presidentinvaaleissa vastapainoksi gaullistien vallitsevaa poliittista oikeutta Ranskassa. Puolueen nimi valittiin Giscard d'Estaingin vuoden 1976 kirjan, Démocratie française, otsikon vuoksi. Puolue toi yhteen kristillisdemokraatit, liberaalit ja radikaalit ja ei-gaullistiset konservatiivit ja kuvasi itseään sentristiseksi. == Lähteet == == Aiheesta muualla == Luokka:Ranskan puolueet Luokka:Euroopan kansanpuolueen jäsenpuolueet
Stanley Ellin

Stanley Bernard Ellin (1916 New York, Yhdysvallat – 1986 New York, Yhdysvallat) oli yhdysvaltalainen jännityskirjailija. Ennen kirjailijanuraansa hän toimi useissa ammateissa. Hän sai tuotannostaan useita palkintoja. ==Suomennetut teokset== * Nicholas-kadun avain (The key to the Nicholas street), suom. Kirsti Jaantila, Jyväskylä : Gummerus 1960 * Koston enkeli (The Luxembourg run), suom. Pentti Pesä, Jyväskylä : Gummerus 1981. ISBN 951-20-1926-4 ;Kertomuksia * Talon erikoinen (The Specialty of the House), antologiassa Top Crime, valik. ja toim. Josh Pachter ; suom. Jouko Vanhanen, Hki : Kirjayhtymä 1984 ISBN 951-26-2575-X (alun perin kertomus julkaistu Ellery Queen's Mystery Magazinessa) * Herra Applebyn seitsemäs vaimo, suom. Pauli A. Kopperi, antologiassa Jännityskertomuksia läheltä ja kaukaa, Tammi 1964 Sarja: Omnibus * Oma pieni paratiisi, antologiassa Seitsemän kuolemansyntiä, toim. Kari Lindgren, Viihdeviikarit 1985 ISBN 951-9298-80-0 Sarja: Jännityksen mestari: 10 * Tuntemattomasta syystä, suom. Aimo Harjula, antologiassa Pahan palkka, Gummerus. Book Studio 2003 ISBN 951-20-6305-0 ==Lähteet== Luokka:Yhdysvaltalaiset jännityskirjailijat Luokka:Vuonna 1916 syntyneet Luokka:Vuonna 1986 kuolleet
Reidar Ekner

Reidar Ekner (1929 Gävle, Ruotsi – 2014 Bø, Telemark, NorjaReidar Ekner, Svensk Översättarlexikon, viitattu 9.3.2021 ) oli ruotsalainen kirjailija, esseisti ja kirjallisuuskriitikko. Ekner valmistui filosofian tohtoriksi. Hän edusti uusyksinkertaista suuntaa. Hänen esikoiskokoelmansa Etnografika ilmestyi 1960. Hän osallistui myöhemmin teoksillaan keskusteluihin ajankohtaisista aiheista, esimerkiksi teoksella Varje meddelande om att motståndet skall uppges är falskt (1974) ja runokokoelmalla syöpää sairastaneesta tytöstä Efter flera tusen rad (1974). Eklöfin äiti oli norjalainen. Eklöf oli vuodesta 1997 naimisissa norjalaisen runoilijan Eldrid Lundenin kanssa ja asui tämän kanssa Bøssä Telemarkissa. ==Lähteet== Luokka:Ruotsalaiset kirjailijat Luokka:Ruotsalaiset esseistit Luokka:Ruotsalaiset kriitikot Luokka:Vuonna 1929 syntyneet Luokka:Vuonna 2014 kuolleet
Vaasan nuorisovaltuusto

Vaasan nuorisovaltuusto on vuonna 2008 perustettu Vaasan kaupungin vaikuttamistoimielin, joka tuo nuorten äänen kuuluviin, ottaa kantaa ajankohtaisiin asioihin, tekee aloitteita ja kannanottoja. Nuorisovaltuusto on kuntalain 26 § edellytämä nuorten vaikuttajaryhmä. Nuorisovaltuustolla on yksi varsinainen edustaja sekä varaedustaja kuudessa kaupungin lautakunnassa. Edustajilla on läsnä ja puheoikeus kokouksissa. Nuorisovaaltuustolla on 22 varsinaista edustajaa ja 10 varaedustajaa, jotka valitaan kahden vuoden pituiselle toimikaudeksi. vaali- ja äänikelpoiset ovat Vaasassa asuvat 13-20 vuotiaat nuoret. Nuorisovaltuuston hallituksessa on seitsemän jäsentä. Nuorisovaltuuston edustajat lautakunnissa kaudelle 2021-2022 Lautakunnat Edustaja Varaedustaja Kulttuuri- ja liikuntalautakunta Emmi Schlöbcke Taleen Saeed Kasvatus- ja opetuslautakunta Yara Abdul Menem Simon Hellbom Koulutuslautakunta Seela Pasanen Simon Hellbom Kaupunkiympäristölautakunta Joona Vainio Mustafa Salih Vähänkyrön aluelautakunta Jaakko Hirvonen Sauli Syri == Lähteet == Luokka:Nuorisovaltuustot Luokka:Vaasan hallinto
Janka Bryl

Janka Bryl (, oikealta nimeltään Ivan Antonavitš Bryl, Іва́н Анто́навіч Брыль, ; 4. elokuuta 1917 Odessa – 25. heinäkuuta 2006 Minsk) oli valkovenäläinen kirjailija. Bryl syntyi rautatieläisen perheeseen. Vuodesta 1922 lähtien perhe asui Puolaan kuuluneessa Valko-Venäjän länsiosassa. Bryl kävi alakoulun ja työskenteli maatilalla. Vuonna 1939 hänet kutsuttiin Puolan armeijaan. Bryl joutui saksalaisten vangiksi, mutta pakeni vuonna 1941 ja liittyi partisaaneihin. Vuodesta 1944 lähtien hän työskenteli Minskissä toimittajana ja vuosina 1966–1971 Valko-Venäjän kirjailijaliiton hallituksen sihteerinä. Bryl kuului Neuvostoliiton kirjailijaliittoon vuodesta 1945 ja toimi kahteen otteeseen Valko-Venäjän SNT:n korkeimman neuvoston kansanedustajana. Hän oli Valko-Venäjän Pen-keskuksen jäsen vuodesta 1989. Brylin ensimmäiset teokset ilmestyivät Vilnassa vuonna 1938. Hän kirjoitti kertomuksia, romaaneja, lastenkirjoja ja esseitä sekä käänsi venäläistä, ukrainalaista ja puolalaista kirjallisuutta. Kirjailijan pääteoksena pidetään omaelämäkerrallista romaania Ptuški i gnjozdy (”Linnut ja pesät”, 1964). Hän on laatinut Hatynin joukkomurhasta kertovan dokumenttikirjan Ja z vognennai vjoski (”Olen poltetusta kylästä”, 1975) yhdessä Ales Adamovitšin ja Uladzimir Kalesnikin kanssa. Pienoisromaani Muštuk i papka (”Holkki ja kansio”, 1990) kertoo Stalinin vainoissa kuolleesta veljestä. Bryl sai Stalin-palkinnon kertomuksesta U Zabalotstsi dneje (”Suon takana sarastaa”) vuonna 1952, Jakub Kolasin kirjallisuuspalkinnon kirjasta Pratsjag razmovy (”Keskustelun jatko”) vuonna 1963 ja Valko-Venäjän SNT:n valtionpalkinnon kertomuksesta Zolak, ubatšany zdaljok (”Kaukaa nähty sarastus”) vuonna 1982. Hänelle myönnettiin Valko-Venäjän kansankirjailijan arvonimi vuonna 1981. ==Suomennettu teos== * Lena ja pieni vaahtera: kertomuksia (Lipka i kljonik). Suom. Leila Peterzens. Petroskoi: Karjalan ASNT:n valtion kustannusliike, 1957. ==Lähteet== Luokka:Neuvostoliittolaiset kirjailijat Luokka:Valkovenäläiset kirjailijat Luokka:Vuonna 1917 syntyneet Luokka:Vuonna 2006 kuolleet
Etelä-Korean presidentinvaalit 2017

Etelä-Korean presidentinvaalit 2017 järjestettiin Etelä-Koreassa 9. toukokuuta 2017 edellisen presidentin Park Geun-hyen syytteeseen asettamisen ja erottamisen jälkeen. Vaalit toteutettiin yhdellä kierroksella, joka oli ensin post-the-post -periaate, ja ne oli alun perin tarkoitus järjestää 20. joulukuuta 2017. Ne kuitenkin vietiin eteenpäin perustuslakituomioistuimen 10. maaliskuuta 2017 tekemän päätöksen jälkeen pitää Kansalliskokouksen syytteeseenpano Parkista. Etelä-Korean perustuslaissa määrättyjen menettelyjen mukaisesti pääministeri Hwang Kyo-ahnista tuli väliaikainen presidentti Parkin erottamisen jälkeen. Sen jälkeen kun Park oli erotettu perustuslakituomioistuimen päätöksellä, virkaatekevä presidentti Hwang ilmoitti, ettei hän ole ehdolla seuraavissa presidentinvaaleissa. Presidentinvaalit voitti demokraattisen puolueen ehdokas Moon Joe-in. Hän astui virkaansa heti seuraavana päivänä 10. toukokuuta 2017. == Lähteet == == Aiheesta muualla == Luokka:Etelä-Korean presidentinvaalit Luokka:Vuoden 2017 vaalit
Maastojuoksun maailmanmestaruuskilpailut 1976

Maastojuoksun maailmanmestaruuskilpailut vuonna 1976 järjestettiin Cheptowssa, Walesisa 28. helmikuuta, ja ne olivat neljännet virallisen MM-arvon saaneet maastojuoksukilpailut. ==Mitalistit== ===Miehet=== Henkilökohtainen kilpailu Kultaa Hopeaa Pronssia Carlos Lopes 34.48,0 Tony Simmons 35.04,0 Bernie Ford 35.07,0 Joukkuekilpailu Kultaa Hopeaa Pronssia Englanti Tony Simmons Bernie Ford Dave Slater Grenville Tuck Dave Black Mike Tagg 90 2 3 15 16 26 28 Belgia Karel Lismont Gaston Roelants Hendrik Schoofs Eddy Rombaux Willy Polleunis Robert Lismont 118 4 13 17 19 27 38 Ranska Jacky Boxberger Lucien Rault Jean-Paul Gomez Jean-Luc Paugam Dominique Coux Alex Gonzalez 187 9 18 25 32 46 57 === Naiset === Henkilökohtainen kilpailu Kultaa Hopeaa Pronssia Carmen Valero 16.20,0 Tatjana Kazankina 16.39,0 Gabriella Dorio 16.56,0 Joukkuekilpailu Kultaa Hopeaa Pronssia Neuvostoliitto Tatjana Kazankina Giana Romanova Tatjana Galstjan Raisa Katjukova Olga Dvirna 33 2 8 11 12 (29) Italia Gabriella Dorio Margherita Gargano Silvana Cruciata Cristina Tomasini Sonia Basso 59 3 10 15 31 (57) Yhdysvallat Lynn Bjorklund Doris Heritage Debbie Quatier Judy Graham Paula Neppel Cheryl Bridges 64 7 17 19 21 (24) (38) ==Lähteet== * IAAF World Cross Country Championships, 12.0km CC Men, Chepstow Date: Saturday, February 28, 1976 * IAAF World Cross Country Championships, 4.8km CC Women, Chepstow Date: Saturday, February 28, 1976 1976 Luokka:Vuoden 1976 yleisurheilu
Superjuoksija

Superjuoksija on suomenhevosravuri, joka on juossut kilpailussa kilometriajan 1.20,0 alittaneen tuloksen. Ensimmäinen superjuoksija oli Viesker, joka juoksi tuloksen 1.19,9 Mikkelin raviradalla heinäkuussa 2002 Suurmestaruusajossa. Nopein superjuoksijoista on Suomen ennätystä 1.18,2 hallitseva V.G. Voitto. Se saavutti tuloksen Suurmestaruusajossa 2024, jossa myös toiseksi tullut Evartti juoksi saman ajan. Nuorimpana superjuoksija-rajan saavutti Weikko, joka juoksi 4-vuotiaana ajan 1.19,9. Superjuoksijat nopeimman tuloksensa mukaan Aika Hevonen Ohjastaja Valmentaja Päivämäärä Kilpailu Rata V.G. Voitto Ari Moilanen Seppo Suuronen Suurmestaruusajo Mikkeli Evartti Santtu Raitala Antti Ojanperä Suurmestaruusajo Mikkeli Vitter Mika Forss Jalmari Svart Elitkampen Solvalla Parvelan Retu Hannu Torvinen Petri Laine Suurmestaruusajo Mikkeli Jokivarren Kunkku Jorma Kontio Antti Ojanperä Elitkampen Solvalla H.V. Tuuri Iikka Nurmonen Ossi Nurmonen Elitkampen Solvalla Caijus Ari Moilanen Mika Mäkelä Suurmestaruusajo Mikkeli Herra Heinämies Jukka Torvinen Antti Ojanperä Suurmestaruusajo Mikkeli Stallone Antti Teivainen Ossi Nurmonen Suurmestaruusajo Mikkeli Polara Antti Tupamäki Antti Tupamäki Elitkampen Solvalla Vixus Jorma Kontio Katja Melkko Alm Svartenin lähtö Bjerke Costello Risto Tupamäki Ville Herttua Nordic King Härmä Sipori Ari Hartikainen Mika Mäkelä Elitkampen Solvalla Välähdys Harri Kotilainen Ville Korjus Nordic King Härmä Enon Vilppi Jari Autio Katja Luoma Suurmestaruusajo Mikkeli Rick Jorma Kontio Pekka Luukkonen Elitkampen Solvalla Hullumies Seppo Sarkola Seppo Sarkola Suurmestaruusajo Mikkeli Lissun Eerikki Ari Moilanen Pekka Luukkonen Suurmestaruusajo Mikkeli Tähen Toivomus Henri Bollström Pauli Raivio Suurmestaruusajo Mikkeli Issakan Valo Iikka Nurmonen Antti Tupamäki Elitkampen Solvalla Viesker Kaarlo Ahokas Kaarlo Ahokas Suurmestaruusajo Mikkeli Nopsan Vauhti Hannu Torvinen Ismo Truhponen Avoin ryhmäajo Mikkeli Välkyn Tuisku Kimmo Taipale Kimmo Taipale Suurmestaruusajo Mikkeli Camri Terho Rautiainen Terho Rautiainen Suurmestaruusajo Mikkeli Sheikki Arto Hammar Matti Lautamäki Suurmestaruusajo Mikkeli Weikko Öystein Tjomsland Öystein Tjomsland Prinsessa Madeleinen lähtö Bollnäs == Lähteet == Luokka:Suomenhevosravurit
Päivä kerrallaan (albumi)

Päivä kerrallaan on suomalaisen laulaja-näyttelijä Jon-Jon Geitelin 26. maaliskuuta 2021 julkaistu ensimmäinen studioalbumi. == Kappaleet == == Lähteet == Luokka:Vuoden 2021 esikoisalbumit Luokka:Suomalaiset popalbumit
Ernest d’Hervilly

Ernest Marie d’Hervilly (26. toukokuuta 1839 Batignolles-Monceau, Seine – 18. marraskuuta 1911 Champigny-sur-Marne) oli ranskalainen kirjailija. Rautatieinsinöörinä työskennellyt d’Hervilly kirjoitti huvinäytelmiä, historiallisia ja seikkailuromaaneja, tapainkuvauksia ja lastenkirjoja. Hänen kertomuksensa Historiantakaisen pojan seikkailut (Aventures d’un petit garçon préhistorique en France, 1888) käännettiin venäjäksi ja julkaistiin neuvostoaikaan lapsille muokattuna. ==Suomennettu teos== * Historiantakaisen pojan seikkailut. Kuudennesta venäjänkielisestä painoksesta suomentanut Lea Helo. Petroskoi: Kirja, 1935. ==Lähteet== Luokka:Ranskalaiset kirjailijat Luokka:Vuonna 1839 syntyneet Luokka:Vuonna 1911 kuolleet
Päivä kerrallaan

Päivä kerrallaan voi tarkoittaa seuraavia asioita: * ”Päivä kerrallaan”, YUP:n kappale vuodelta 2004 * ”Päivä kerrallaan”, Elastisen kappale vuodelta 2007 * Päivä kerrallaan, Jon-Jonin albumi vuodelta 2021
Riposto

Riposto on kunta Sisilian itäosassa. Se kuuluu Catanian metropolikaupunkiin. Riposto oli alkuaan varastoalue, joka kehittyi kaupungiksi 1800-luvulla. Sittemmin se on kasvanut kaupunkirakenteeltaan yhteen länsipuolisen Giarren kanssa. == Maantiede == Riposto sijaitsee Joonianmeren rannalla, linnuntie- etäisyys Cataniasta on 27 kilometriä pohjoiskoilliseen ja Messinasta 60 kilometriä lounaaseen. Riposton frazionet ovat Altarello, Archi, Carruba, Quartirello ja Torre Archirafi. == Historia == Riposton historia liittyy läheisesti Mascaliin, jonka kreivikuntaan se kuului. Riposton varastomakasiineihin (riposti) kerättiin kreivikunnan tuotteita. Paikkakunnalle alkoi muuttaa asukkaita pohjoisesta Messinasta, mutta ennen kaikkea etelästä Acirealesta, jonka asukkaat muokkasivat kulmakuntaa hedelmä- ja viinitarhoiksi. Venetsialainen mahtisuku Pasini kehitti alueen talouselämää 1700-luvulla. Seuraavana vuosisatana Riposto oli kehittynyt vauraaksi kauppapaikaksi, ja se itsenäistyi Giarren kunnasta 1842. Kehitystä avitti 1860-luvulla avattu rautatieyhteys Cataniasta Messinaan. Riposto kukoisti 1800-luvun lopulla, ja kaupungissa oli useiden maiden konsulaatteja. Maailmansotien välisenä aikana Riposto rappeutui tuonti- ja vientitoiminnan hiivuttua. Se liitettiin uudelleen Giarreen 1939: uuden kunnan nimi oli ensin Giarre-Riposto ja sittemmin Ionia. Tämä vaihe jäi kuitenkin lyhyeksi, sillä Giarre ja Riposto erotettiin toisistaan jo 1945. Riposton pääkirkko on uusklassinen Basilica di San Pietro, joka valmistui 1865. Vanhin kirkko on Chiesa della Madonna della Lettera, joka on rakennettu neljästi: 1100-luvulla, renessanssin aikana, 1700-luvulla ja vuonna 1868. Torre Archirafissa sijaitsee 1700-luvulla rakennettu barokkipalatsi Palazzo dei Principi Natoli. == Talous ja liikenne == Riposton pääelinkeinoja ovat matkailu, kalastus ja maatalous (sitrushedelmät, viinirypäleet, perunat). Ripostoa yhdistää sisämaan kaupunkeihin 111-kilometrinen raideyhteys Ferrovia Circumetnea. Riposton kautta kulkee myös raideyhteys Messina–Syrakusa. Kaupunkia palvelee kaksi rautatieasemaa: Stazione di Giarre-Riposto ja Stazione di Riposto. Autostrada A18 kulkee Riposton länsipuolitse. Lähin kansainvälinen lentoasema on Aeroporto di Catania-Fontanarossa noin 30 kilometriä Ripostosta etelään. == Lähteet == == Aiheesta muualla == *Riposto, Sisilia, Italia — Sunrise, Sunset, and Daylength Luokka:Catanian metropolikaupungin kunnat
Viljo Nordman

Viljo Adolf Nordman (26. kesäkuuta 1889 Helsinki – 2. lokakuuta 1978) oli suomalainen lyseon lehtori ja Helsingin yliopiston yleisen historian dosentti.Kuka kukin on 1954Find A Grave : Viljo Nordmanin hautakivi Hietaniemen hautausmaalla Nordmanin vanhemmat olivat kansakoulunopettaja Adolf Nordman ja Ida Karolina Nyström. Hän pääsi ylioppilaaksi 1908 ja valmistui filosofian kandidaatiksi ja maisteriksi 1914 sekä filosofian lisensiaatiksi ja tohtoriksi 1931. Nordman teki opintomatkoja Saksaan 1923–1930 sekä Lontooseen, Leideniin, Brysseliin ja Hampuriin 1931–1932. Nordman oli Oulun ruotsalaisen keskikoulun suomen- ja ruotsinkielen nuorempana lehtorina 1917–1921, Porin tyttölyseon ruotsinkielen vanhempana lehtorina 1921–1923, Tampereen lyseon lehtorina 1923–1927, Turun ruotsalaisen klassillisen lyseon suomenkielen vanhempana lehtorina 1927–1931 sekä Porvoon ruotsalaisen lyseon lehtorina 1933–1952. Hän oli Helsingin yliopiston yleisen historian dosenttina vuodesta 1939 lähtien. Viljo Nordman oli naimisissa vuodesta 1942 Anna Armia von Hertzenin (s. 1900) kanssa, joka oli kirjailija Frans Emil Sillanpään entinen toinen puoliso.Geni.com : Anna Armia Nordman (von Hertzen) == Julkaisuja == * Victorinus Strigelius als Geschichtslehrer, Helsingin yliopiston väitöskirja. 1930 * Justus Lipsius als Geschichtsforscher und Geschichtslehrer. Suomalaisen tiedeakatemian toimituksia, Sarja B, 28, 2. Helsinki 1932 * Die Wandalia des Albert Krantz: eine Untersuchung. Suomalaisen tiedeakatemian toimituksia, Sarja B, 29, 3. Helsinki 1934 * Die Chronica regnorum aquilonarium des Albert Krantz : eine Untersuchung. Annales Academiae scientiarum Fennicae, Series B Tom. 35. Suomalainen tiedeakatemia, Helsinki 1936 * Albrecht, Herzog von Mecklenburg, König von Schweden. Annales Academiae scientiarum Fennicae, Series B 44,1. Suomalainen tiedeakatemia, Helsinki 1938 * Frans Mikael Franzén historianopettajana. Historiallinen arkisto XLIV. Helsinki 1938 * H. G. Porthan ja oppihistorian opetus Turun akatemiassa 1700-luvulla. Historiallinen arkisto XLVI. Helsinki 1939 == Suomennoksia == * Maantieteellinen ja historiallinen väitöskirja Sysmän pitäjästä Kyminkartanon lääniä ja Ylä-Savon kihlakuntaa, minkä filosofisen tiedekunnan suostumuksella herra Pehr Adrian Gadd'in johdolla laati ja julkisesti tarkastettavaksi julkaisi Michael Ticcander : Turun Akatemian matemaattisessa oppisalissa e.p.p. 21 p:nä kesäkuuta 1792; ruotsinkielisestä asusta kääntänyt V. A. Nordman ; alkulauseen kirj. E. J. Ellilä. P. H. Bökman, Sysmä 1942 == Lähteet == Luokka:Suomalaiset opettajat Luokka:Suomalaiset historioitsijat Luokka:Vuonna 1889 syntyneet Luokka:Vuonna 1978 kuolleet
Viikkomessu

Viikkomessu on arkipäivänä vietetty lyhyt messu. Sitä varten on esimerkiksi Suomen evankelis-luteriaisen kirkon Jumalanpalvelusten kirjassa oma järjestys ja ohjeet. Viikkomessuun sisältyy messun tärkeimmät ja keskeisimmät osat, tosin pelkistetymmässä muodossa. Viikkomessua voidaan viettää arkipäivänä joko aamulla (aamumessu), iltasella (iltamessu) tai se voi olla teemamessu, jota sävyttää tietty messua varten valittu teema. Viikkomessu voi olla myös jossain erityistilanteessa vietetty messu kuten koulujen lukuvuoden alkamisen tai päättymisen aikaan vietetty messu. Viikkomessuun voi liittyä myös hiljaisuutta, aikaa mietiskelylle tai vapaalle rukoukselle. Ruotsin kirkon käyttämässä kirkkokäsikirjassa arkipäivänä vietettävässä messussa seurataan messun järjestystä, jossa ei ole niin paljon kiinteitä osia kuin päämessussa. Viikkomessussa evankeliumin sijasta voidaan lukea jokin muu raamatunteksti ja laulaa vähemmän virsiä kuin päämessussa tai messussa. == Lähteet == Luokka:Suomen evankelis-luterilaisen kirkon jumalanpalvelus Luokka:Ruotsin kirkko Luokka:Messu
Giarre

Giarre on kunta Sisilian itäosassa. Se kuuluu Catanian metropolikaupunkiin. == Maantiede == Giarre sijaitsee Joonianmeren rannan ja Etnan välisellä alueella, linnuntie-etäisyys Cataniasta on 26 kilometriä pohjoiskoilliseen ja Messinasta 61 kilometriä lounaaseen. Giarren frazionet ovat Altarello, Carruba, Macchia, Miscarello, San Giovanni Montebello, San Leonardello, Santa Maria la Strada, Sciara ja Trepunti. Mascaliin kuuluva Tagliaborsen frazione on Giarren hallinnollisen alueen sisällä, joten se on Mascalin eksklaavi. == Historia == Giarren alueella on saattanut sijaita muinainen Kallipolisin siirtokunta, mutta asiasta ei ole pitävää näyttöä. Nykyinen Giarre syntyi 1500-luvulla osana Mascalia, ja se sai asukkaita ennen kaikkea Acirealen ja Messinan kaupungeista. Nimen alkuperä on arabialainen. Giarren kehitys vauhdittui vuoden 1693 maanjäristyksen jälkeen, kun konsulitie Via Valeria rakennettiin paikkakunnan kautta. Liikenneyhteyksien kohentuminen, meren läheisyys ja hedelmällinen maaperä avittivat Giarren nousua, joka vihdoin 1815 itsenäistyi Mascalista. Giarreen kuului myös Riposto, joka erosi siitä 1842. Riposto liitettiin uudelleen Giarreen 1939: uuden kunnan nimi oli ensin Giarre-Riposto ja sittemmin Ionia. Tämä vaihe jäi kuitenkin lyhyeksi, sillä Giarre ja Riposto erotettiin toisistaan jo 1945. Giarren pääkirkko on uusklassinen Chiesa di Sant'Isidoro, joka vihittiin 1818, mutta joka valmistui lopullisesti vasta 1890. Giarren historiallisen keskustan sydän on suorakulmainen, kaksi neliteräistä kukkakuviota käsittävä Piazza del Duomo, joka rajautuu etelässä Sant'Isidoron kirkkoon. Kukkakuvioiden välissä on dodekagono eli kaksitoistakulmio, jonka sisään on kirjoitettu Mascalin kreivikunnan motto: "Abundantia in turribus tuis". Giarrea on kutsuttu nimellä "capitale dell'incompiuto", "keskeneräisyyksien pääkaupunki", sillä kaupungin alueella on väkilukuun nähden huomattava määrä valmistumatta jääneitä julkisia rakennuksia. == Talous ja liikenne == Giarren pääelinkeinoja ovat kaupankäynti, elintarviketeollisuus ja maatalous (sitrushedelmät, vilja, oliivit). Giarren rautatieasema, Stazione di Giarre-Riposto, sijaitsee rataosuudella Messina–Syrakusa. Lisäksi Giarressa on kolme asemaa Ferrovia Circumetnea -radan varrella. Autostrada A18 kulkee Giarren halki. Lähin kansainvälinen lentoasema on Aeroporto di Catania-Fontanarossa noin 30 kilometriä Giarresta etelään. == Lähteet == == Aiheesta muualla == *Giarre, Sisilia, Italia — Sunrise, Sunset, and Daylength Luokka:Catanian metropolikaupungin kunnat
Juha Paloneva

Juha Paloneva (s. 1976) on valittu Oulun yliopistollisen sairaalan sairaalapalveluiden ensihoidon toimialuejohtajaksi. Aiemmin hän toimi Keski- Suomen hyvinvointialueen sairaalapalveluiden johtajana. Hän vastasi Keski- Suomen Sairaala Novan toiminnasta sekä päivystystoiminnasta sekä osastohoidosta koko Keski-Suomen hyvinvointialueen alueella 1. tammikuuta 2023 alkaen. Sitä ennen oli Keski-Suomen sairaanhoitopiirin johtajaylilääkäri. Hän on koulutukseltaan ortopedian ja traumatologian erikoislääkäri, lääketieteen tohtori (LT). Hän toimii Itä-Suomen yliopiston kirurgian professorina (1.10.2019–). Tätä ennen hän toimi määräaikaisena kirurgian professorina Itä- Suomen yliopistossa (1.10.2017–30.9.2019). Osastonylilääkärinä hän toimi vuodesta 2013. Hän on suorittanut Lääkäriliiton erikoislääkärien johtamiskoulutuksen 2012. Keski-Suomen sairaanhoitopiirin palveluksessa hän ollut vuodesta 2011. Paloneva oli yksi Keski-Suomen hyvinvointialueen hyvinvointialuejohtajan viran hakijoista. Keski-Suomen sairaanhoitopiirin johtajaylilääkärin viransijaisena Paloneva toimi helmikuun 2020 alusta. Aikaisempi johtajaylilääkäri Vesa Kataja irtisanoutui tehtävästä joulukuussa 2020 ja virka julistettiin avoimeksi. Juha Paloneva oli yksi johtajaylilääkärin viran hakijoista. Juha Palonevan väitöskirja "Two genes behind PLOSL: Molecular and Pathological Characteristics of the Disease" hyväksyttiin Helsingin yliopiston lääketieteellisessä tiedekunnassa 2003. ==Lähteet== Luokka:Elävät henkilöt Luokka:Vuonna 1976 syntyneet Luokka:Itä- Suomen yliopiston professorit Luokka:Suomalaiset professorit Luokka:Suomalaiset lääkärit Luokka:Suomalaiset ortopedit Luokka:Suomalaiset traumatologit
Bengt Olof Forsberg

Bengt Olof Forsberg (s. 12. marraskuuta 1941 Oulunkylä) on suomalainen tenori, klassisen laulun ja hengellisten laulujen laulaja. == Diskografia == * 1974 Ihmeinen sanoma SIRA TF 2001 LP ja C-kasetti. Bengt Forsberg, laulu, studioyhtye Sam Bergström, sov. * 1976 Rid fram kung Jesus (Ratsasta esiin, kuningas Jeesus) SIRA TF 2002 LP ja C-kasetti. Bengt Forsberg, laulu, studioyhtye. Sam Lindén, sov. * 1976 Laulamme Taivaan Isästä SIRA PRMLP-3 ja C-kasetti. Bengt Forsberg ja lapset. Sam Lindén, sov. Suomenkieliset sanat: Ann-Marie Forsberg. * 1977 Seuraa minua, LP Shalom-yhtye: Eeva Tikka (s. Relander), Helena Söderström, Bengt Forsberg, Bo Ekman, Olav Söderström, piano ja sov. * 1978 Kaikkein Paras Kertomus RV 1049 LP. Bengt Forsberg ja lapset. * 1980 Täydellinen rakkaus IBC 001 C-kasetti. Bengt Forsberg, laulu, Juha Töyrylä, piano ja sov. * 1981 Rikkaus SB 003 C-kasetti. Bengt Forsberg, laulu. Salem Brass * 1981 Lauluja raamatun sanoihin FINLANDIA FA 905 LP ja C-kasetti. Bengt Forsberg, laulu, Pertti Eerola, urut ja piano. Oy Finnlevy Ab. * 2000 Ruusutarha-Rosarium (Ruusuaiheisia liedejä) SIRA FCD 2000. Bengt Forsberg, laulu, Robbert-Jan Roozeman, piano. * 2001 In Paradisum (Lauluja lohduksi) SIRA FCD 2001. Bengt Forsberg, laulu, Luut Klaver, urut ja sovituksia. * 2003 Ad festum (Joululauluja) SIRA FCD 2003. Bengt Forsberg, laulu, Olav Söderström, urut ja sovituksia. == Lähteet == Luokka:Suomalaiset laulajat Luokka:Vuonna 1941 syntyneet Luokka:Elävät henkilöt
Athée-sur-Cher

Athée-sur-Cher on kunta Ranskassa Indre-et-Loiren departementissa Centre-Val de Loiren alueella. Se sijaitsee Cherjoen varrella, noin 22 kilometriä Toursin kaupungista kaakkoon. Kunnan nähtävyyksiä on 19 metriä korkea torni Tour Brandon. Tornin sisähalkaisija on noin kahdeksan metriä ja seinämän paksuus 2,3 metriä. Torni on jäännös 1100-luvulla rakennetusta linnasta, joka tuhoutui satavuotisessa sodassa 1400-luvulla. pienoiskuva|vasen|Château de Nitray Athée-sur-Cherissä on yksi säilynyt linna, Château de Nitray. Alkuperäinen linna on rakennettu todennäköisesti 1200-luvulla. Linna on kokenut useita muutoksia vuosisatojen kuluessa. Nykyinen renessanssilinna on 1500-luvulta, ja sitä ympäröi 43 hehtaarin laajuinen englantilainen puutarha. Linnan tiloilla on viljelty viiniä 1700-luvulta lähtien. Linnan viinit ovat saaneet AOC Touraine -laatuluokituksen. ==Lähteet== ==Aiheesta muualla== Luokka:Indre-et- Loiren kunnat
Eduard Sobol

Eduard Sobol (s. 20. huhtikuuta 1995 Vilnijansk) on ukrainalainen jalkapalloilija. Hän on pelipaikaltaan vasen laitapuolustaja. Hän on pituudeltaan 186-senttimetrinen. Hän edustaa Belgian liigassa pelaavaa Club Bruggea lainalla kotimaansa Šah’tar Donetskista ja on pelannut vuodesta 2016 Ukrainan maajoukkueessa. Sobol aloitti liigauransa Metalurh Zaporižžjan joukkueessa ja siirtyi vuonna 2013 Šah’tar Donetskiin mutta on sittemmin pelannut myös lainasopimuksilla eri seuroissa Ukrainassa ja Tšekissä. Kesällä 2019 hän siirtyi lainalle belgialaisseura Club Bruggeen. Hän on pelannut Ukrainan pääsarjassa 80 ottelua, Tšekin pääsarjassa 41 ottelua ja Belgian pääsarjassa 56 ottelua. Maaleja hän on tehnyt Tšekissä ja Belgiassa kaksi sekä Ukrainassa yhden. Mestarien liigassa hän on pelannut kahdeksan ottelua Club Bruggen joukkueessa ja Eurooppa-liigassa 16 ottelua eri joukkueissa. Sobol on pelannut Ukrainan nuorisomaajoukkueissa. Hän nousi Ukrainan A-maajoukkueeseen ensimmäisen kerran syyskuussa 2016 MM-karsintaottelussa Islantia vastaan. Hän on pelannut yhteensä 21 A-maaottelua, joista 15 ottelussa avauskokoonpanossa. Kesän 2021 EM-kilpailujen alkulohkossa hän tuli toisessa ottelussa Pohjois- Makedoniaa vastaan vaihdosta kentälle ottelun viime hetkiksi. == Lähteet == Luokka:Ukrainalaiset jalkapalloilijat Luokka:Vuonna 1995 syntyneet Luokka:Elävät henkilöt
Maastojuoksun maailmanmestaruuskilpailut 1977

Maastojuoksun maailmanmestaruuskilpailut vuonna 1977 järjestettiin Düsseldorfssa, Länsi-Saksassa 20. maaliskuuta, ja ne olivat viidennet virallisen MM-arvon saaneet maastojuoksukilpailut. ==Mitalistit== ===Miehet=== Henkilökohtainen kilpailu Kultaa Hopeaa Pronssia Léon Schots 37.43,0 Carlos Lopes 37.48,2 Detlef Uhlemann 37.52,2 Joukkuekilpailu Kultaa Hopeaa Pronssia Belgia Léon Schots Karel Lismont Erik De Beck Willy Polleunis Frank Grillaert Eddy van Mullen Eddy Rombaux Paul Thijs 126 1 7 18 22 27 51 (74) (154) Englanti Bernie Ford Tony Simmons Dave Black Steve Kenyon Barry Smith Mike McLeod David Bedford David Slater John Wild 129 5 8 9 29 35 43 (45) (76) (95) Neuvostoliitto Enn Sellik Leonid Moisejev Vladimir Merkušin Aleksandr Antipov Nikolai Radostev Alexandr Matvejev Ivan Parlui Satymkul Džumanazarov Aleksandr Fedotkin 144 10 11 16 20 40 47 (86) (88) (92) === Naiset === Henkilökohtainen kilpailu Kultaa Hopeaa Pronssia Carmen Valero 17.26,0 Ljudmila Bragina 17.28,0 Giana Romanova 17.35,0 Joukkuekilpailu Kultaa Hopeaa Pronssia Neuvostoliitto Ljudmila Bragina Giana Romanova Irina Bondartšuk Raisa Katjukova Ljubov Ivanova Raisa Sadreidinova 15 2 3 4 6 (12) (25) Yhdysvallat Sue Kinsey Kathy Mills Julie Brown Paula Neppel Doris Heritage Eryn Forbes 48 8 11 14 15 (48) (54) Uusi-Seealnti Anne Audain Heather Thomson Barbara Moore Irene Miller Allison Deed Shirley Somervell 76 9 13 24 30 (79) (88) ==Lähteet== * IAAF World Cross Country Championships, 12.3km CC Men, Düsseldorf Graffenberg Date: Sunday, March 20, 1977 * IAAF World Cross Country Championships, 5.1km CC Women, Düsseldorf Graffenberg Date: Sunday, March 20, 1977 1977 Luokka:Vuoden 1977 yleisurheilu
Céré-la-Ronde

Céré-la-Ronde on kunta Ranskassa Indre-et-Loiren departementissa Centre-Val de Loiren alueella. Se sijaitsee noin 50 kilometriä Toursin kaupungista kaakkoon. Kunnan nähtävyys on keskiaikainen linna Château de Montpoupon. 1400-luvulla linna sai renessanssisen ulkomuotonsa, ja se muutettiin asuinrakennukseksi. 1920-luvulla linna varustettiin sähköllä, juoksevalla vedellä sekä keskuslämmityksellä. ==Lähteet== ==Aiheesta muualla== Luokka:Indre-et-Loiren kunnat